Politiets utlendingsinternat

Politiets utlendingsinternat er Norges eneste lukkede utlendingsinternat.Utlendingsinternatforskriften § 2I et hastevedtak 19. november 2015 vedtok Stortinget blant annet videre mulighet til å plassere utlendinger som blir frihetsberøvet andre steder enn i utlendingsinternatet på Trandum. NRK.no (07.12.2015) "Null asylsøkere over Storskog" Her interneres utlendinger som er frihetsberøvet med hjemmel i utlendingsloven, i hovedsak fordi de skal uttransporteres fra landet eller i forbindelse med avklaring av identitet. Utlendingsinternatet ligger like nord for Oslo, ved Gardermoens østre rullebane i Ullensaker kommune i Akershus og drives av Politiets utlendingsenhet (PU).

Utlendingsinternatet er ikke et fengsel. Det er ikke drevet av Kriminalomsorgen og de juridiske prosedyrene for pågripelse og internering følger utlendingslovens regler (§ 106), ikke straffeprosesslovens. Utforming og drift ligner likevel på et fengsel med høyt sikkerhetsnivå og de rettslige prosedyrene ligger tett opp til straffeprosessen, der pågripelse avgjøres av politiets jurister mens internering avgjøres av domstolen. En utlending kan sitte på en pågripelsesbeslutning til tredje dagen etter pågripelsen. Internering kan i utgangspunktet gjelde for 2–4 uker av gangen, men også i lengre tid.

Historie
Trandum internat ble overtatt av Politiets utlendingsenhet 1. juli 2004 og etablert med nye bestemmelser etter ønske fra regjeringen om å skille de internerte etter utlendingsloven fra varetektsfengslede for straffelovbrudd.

Internering ved utlendingsinternatet
Bruken av utlendingsinternat ved pågripelse og internering i henhold til utlendingsloven er hjemlet i lovens § 107. Utlendingsloven tillater internering av alle utlendinger som har eller antas å få et vedtak som innebærer en plikt til å forlate landet og der det i tillegg anses å være unndragelsesfare. Normalt skal utlendingen da anbringes i et utlendingsinternat, selv om politiarrest og vanlige fengsler fremdeles benyttes i mindre grad. Utlendingene på utlendingsinternatet er etter dette enten pågrepet (arrestasjon) eller internert (etter interneringskjennelse avsagt av retten). I hovedsak dreier det seg om personer som er internert i forbindelse med uttransportering. Hovedandelen av de som sitter på utlendingsinternatet på Trandum har et opphold på under 3 døgn. 

+Internering på Politiets utlendingsinternat ved Snarøyveien (1997–1999) og Trandum (2000–2014) År  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016 Antall internerte i løpet av året 491  1515  1346  1170  2663    5515  4370  2856  2093  1606  1182  2795  2123  2475  2120  3266  4182   4112Antall overnattende i snitt (korrigert telling fra 2011)1,84,97,23,88,821,725,625,416,915,116,328,020,448,9 ca. 70120 (1.juni)

Organisering
Utlendingsinternatet på Trandum er drevet av Politiets utlendingsenhet, og underlagt Felles enhet for internat og flyplasslogistikk. I 2004 ble arrestforvaring og daglig drift av internatet satt ut på anbud, og en fleksibel kontrakt ble inngått med Falck Norge AS. Ordningen med innleide vektere ble avviklet i 2007. Utlendingsinternatet driftes i dag av sivilt ansatte transportledsagere med begrenset politimyndighet. Ved full drift har internatet en kapasitet på 54 (per 2022) internerte.

 Utlendingsinternatet består av tre moduler i tillegg til en satellitt-enhet for barnefamilier og enslige mindreårige på Haraldvangen i Hurdal kommune.

 Oppslag i media om interneringsforhold 
Helt siden Oslo politidistrikt tok i bruk internatet på Trandum i år 2000 har det vært jevnlige medieoppslag om kritikk av forholdene, ofte målbært av internertes advokater.VG.no (20.12.2001) «Her interneres asylsøkere uten kjennelse» Maria Wasvik ved Antirasistisk Senter har i sin gjennomgang av kritikken fremhevet tre aspekter som har vært særlig kontroversielle.Wasvik (22.5.2015) i Radikal portal «Trandum utlendingsinternat — en historie om overgrep og skandaler» For det første at personer som ikke har gjort noe straffbart holdes pågrepet og internert, også barn. (Strengt tatt er brudd på utlendingsloven straffbart, men internering ved utlendingsinternatet er ikke soning for straff.) For det andre mener Wasvik at det er en utstrakt bruk av tvangsmidler, slik som sikkerhetsceller. For det tredje er internatet dårlig tilpasset langtidsopphold. Politiet har i stor grad forsøkt å gjøre forbedringer i henhold til kritikken.

Utlendingsinternatet har gjennom årene også fått kritikk fra Sivilombudsmannen, Europarådets torturkomité og andre. PU har jobbet kontinuerlig med forbedringspunkter. 

Sivilombudsmannen påpekte i 2015 på nytt en rekke kritikkverdige forhold ved Politiets utlendingsinternat på Trandum. Dette framgår av Sivilombudsmannens Besøksrapport fra Politiets utlendingsinternat  på Trandum 19.–21. mai 2015 og senere korrespondanse mellom Sivilombudsmannen og Politiets utlendingsenhet.
Referanser

Eksterne lenker
Årsrapporter fra Tilsynsrådet: Årsrapport fra Tilsynsrådet 2021  Årsrapport fra Tilsynsrådet 2020  Årsrapport fra Tilsynsrådet 2019  Årsrapport fra Tilsynsrådet 2018  Årsrapport fra Tilsynsrådet 2017   Årsrapport fra Tilsynsrådet 2016  
«Siste stopp før han sendes ut er et fengsel», A-magasinet (22. august 2016).
 «Norway Immigration Detention Profile» på Global Detention Project. 
«A prison that isn't a prison: Globalization, mobility control, and state power.» Foredrag av Thomas Ugelvik.
 Kunst fra KORO på Politiets utlendingsinternat
 Pressefoto fra PU på Flickr.

Kategori:Frihetsberøvelse
Kategori:Norsk politi
Kategori:Byggverk i Ullensaker
Kategori:Utlendingsrett